CELEX: C2006/060/37
Language: sl
Date: 2006-03-11 00:00:00
Title: Zadeva C-445/05: Predlog za sprejem predhodne odločbe na podlagi sklepa Bundesfinanzhof z dne  20. oktobra 2005  v zadevi Werner Haderer proti Finanzamt Wilmersdorf

11.3.2006   
            
            
               SL
            
            
               Uradni list Evropske unije
            
            
               C 60/19
            
         Predlog za sprejem predhodne odločbe na podlagi sklepa Bundesfinanzhof z dne 20. oktobra 2005 v zadevi Werner Haderer proti Finanzamt Wilmersdorf
   (Zadeva C-445/05)
   (2006/C 60/37)
   Jezik postopka: nemščina
   Bundesfinanzhof je s sklepom z dne 20. oktobra 2005 v zadevi Werner Haderer proti Finanzamt Wilmersdorf, ki ga je sodno tajništvo prejelo 14. decembra 2005, Sodišču Evropskih skupnosti predložilo predlog za sprejem predhodne odločbe.
   Bundesfinanzhof predlaga Sodišču, naj odloči o naslednjem vprašanju:
   Ali je dejavnost šolskega in visokošolskega pouka, ki jo opravlja zasebni učitelj, le takrat oproščena plačila davkov po členu 13(A)(1)(j) Direktive Sveta 77/388/EGS z dne 17. maja 1977 (1), ko zasebni učitelj opravljano storitev poučevanja nudi neposredno učencem ali visokošolskim učencem kot prejemnikom storitve — se pravi jo ti plačajo — ali zadošča, da učitelj svojo dejavnost opravlja na šoli ali visoki šoli kot prejemniku storitve?
   
      (1)  UL L 145, str. 1.